Martxoaren 26a

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak idatziz erantzuteko galdera bat egin du (9-18/PES-00050). Galdera hori 2018ko otsailaren 16ko 841. sarrera-zenbakiarekin erregistratu zen. Hona Nafarroako Gobernuko Ogasuneko eta Finantza Politikako kontseilariak horri buruz ematen dion informazioa:

Galdera:

**Enpresek sozietateen gaineko zerga dela-eta emaitza negatiboak izan dituzten ekitaldiengatik konpentsatzeko dituzten zenbatekoei dagokienez:**

**Lehena. Zenbaterainokoa den, gaur egun, kontzeptu hori dela-eta konpentsa daitekeen diru-kopurua.**

Erantzuna:

2016ko (aurkeztutako azken ekitaldia da) sozietateen gaineko zerga dela-eta konpentsatzeko dauden zerga-oinarri negatiboen zenbateko metatua: **5.759.557.760 €.**

* S-90 ereduko aitorpenetan (banakako tributazioa): 4.726.258.531 €.
* 220 ereduko aitorpenetan (tributazio bateratua): 1.033.299.229 €

**Bigarrena. Zenbat enpresa dagoen konpentsazio hori baliatzeko moduan.**

Erantzuna:

Gaur egun zerga-oinarri negatiboen konpentsazioa eska dezaketen enpresen kopurua (sozietateen gaineko zergaren 2016ko datuekin, aurkeztutako azken ekitaldia baita): **10.565 subjektu pasibo.**

* S-90 ereduko aitorpenetan (banakako tributazioa): 10.484.
* 220 ereduko aitorpenetan (tributazio bateratua): 81.

**Hirugarrena. Zenbat enpresak baliatzen duen konpentsazio hori.**

Erantzuna:

Honako hau da zerga-oinarri negatiboen konpentsazioa eskatu duten enpresen kopurua, 2016ko sozietateen gaineko zerga dela eta, aurkeztutako azken baita: **4.270 subjektu pasibo.**

* S-90 ereduko aitorpenetan (banakako tributazioa): 4.220.
* 220 ereduko aitorpenetan (tributazio bateratua): 50.

**Laugarrena. Konpentsazioen zenbatekoaren indarraldiaren proiekzio bat.**

Erantzuna:

Gaur egun, Nafarroan, aurreko zergaldietako zerga-oinarri negatiboak konpentsatzeko legezko epea 15 urtekoa da.

15 urteko epe hori eman daiteken zenbateko bakarra da, zeren eta denbora-muga horrekin zerga-oinarri likidagarriak konpentsatzea subjektu pasiboaren aukeramenekoa baita.

**Bosgarrena. Konpentsazioa ezarri denetik gaur bitarte ekitaldi negatiboen konpentsazioak diru publikoari begira egin duen zenbateko osoa, urtez urte zehaztua.**

Erantzuna:

“Guztizko konpentsatuaren” zenbatekoan, eurotan ematen da urte bakoitzean konpentsatutako zerga-oinarri likidagarrien zenbatekoa.

|  |  |  |  |  |  |  |
| --- | --- | --- | --- | --- | --- | --- |
| **Urtea** | **S-90 eredua** | | **220 Eredua** | | **Sozietateen gaineko zerga, guztira** | |
|  | **Zenbat** | **Konpentsatutakoa, guztira** | **Zenbat** | **Konpentsatutakoa, guztira** | **Zenbat** | **Konpentsatutakoa, guztira** |
| 2013 | 3.167 | 194.439.314 | 24 | 7.948.992 | **3.191** | **202.388.306** |
| 2014 | 3.794 | 202.536.358 | 40 | 31.258.819 | **3.834** | **233.795.177** |
| 2015 | 4.211 | 194.397.184 | 43 | 21.912.182 | **4.254** | **216.309.366** |
| 2016 | 4.220 | 210.982.511 | 50 | 37.086.679 | **4.270** | **248.069.190** |

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2018ko martxoaren 23an.

Ogasuneko eta Finantza Politikako kontseilaria: Mikel Aranburu Urtasun